CELEX: 32012D1212(02)
Language: da
Date: 2012-12-05 00:00:00
Title: Kommissionens afgørelse af 5. december 2012 om ændring af Kommissionens afgørelse 2007/623/EF om nedsættelse af gruppen af højtstående uafhængige interesserede parter vedrørende administrative byrder

12.12.2012   
            
            
               DA
            
            
               Den Europæiske Unions Tidende
            
            
               C 382/9
            
         KOMMISSIONENS AFGØRELSE
   af 5. december 2012
   om ændring af Kommissionens afgørelse 2007/623/EF om nedsættelse af gruppen af højtstående uafhængige interesserede parter vedrørende administrative byrder
   2012/C 382/08
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, og
   ud fra følgende betragtninger:
   
               (1)
            
            
               Ved Kommissionens afgørelse 2007/623/EF (1) nedsatte Kommissionen en gruppe af højtstående uafhængige interesserede parter vedrørende administrative byrder (i det følgende benævnt »gruppen«) for en tidsbegrænset periode på tre år.
            
         
               (2)
            
            
               Gruppens mandat blev ved Kommissionens afgørelse af 17. august 2010 (2010/C 223/03) (2) forlænget til den 31. december 2012 for fuldt ud at udnytte besparelsespotentialet i handlingsprogrammet for reduktion af administrative byrder i Den Europæiske Union, som vil blive afsluttet ved udgangen af 2012.
            
         
               (3)
            
            
               Gruppens rapport af november 2011 om bedste praksis i medlemsstaterne for gennemførelse af EU's lovgivning på den mindst byrdefulde måde viste, at der er stort potentiale for at hjælpe medlemsstaternes offentlige forvaltninger med at gennemføre EU's lovgivning på en mere effektiv måde.
            
         
               (4)
            
            
               Det har høj prioritet for Kommissionen (3) at reducere den administrative byrde og forenkle lovgivningen, særligt for små og mellemstore virksomheder (SMV).
            
         
               (5)
            
            
               Mandatet for gruppen og dens medlemmer bør derfor forlænges tilsvarende.
            
         
               (6)
            
            
               Gruppen bør fortsat arbejde tæt sammen med interesserede parter og Kommissionens tjenestegrene og sikre en regelmæssig og struktureret udveksling af synspunkter og erfaringer med vicegeneralsekretæren og formanden for Udvalget for Konsekvensanalyse —
            
         BESTEMT FØLGENDE:
   Artikel 1
   I afgørelse 2007/623/EF foretages følgende ændringer:
   
               1)
            
            
               Artikel 1 affattes således:
               »Artikel 1
               Gruppen på højtstående plan om administrative byrder
               Gruppen af højtstående uafhængige interesserede parter vedrørende administrative byrder nedsættes med virkning fra den 31. august 2007. Fra 1. januar 2013 er gruppens officielle navn »Gruppen på højtstående plan om administrative byrder« (i det følgende benævnt »gruppen«).«
            
         
               2)
            
            
               Artikel 2 affattes således:
               »Artikel 2
               Opgave
               Gruppen får til opgave at rådgive Kommissionen om administrative byrder, der gennem EU's lovgivning pålægges virksomheder, især SMV og mikrovirksomheder, om forenkling af eksisterende EU-lovgivning, som det ville være hensigtsmæssigt at revidere, og om, hvordan man kan gøre den offentlige forvaltning i medlemsstaterne mere effektiv og lydhør over for interesserede parters behov, især SMV'ers, når den gennemfører EU's lovgivning.
               Gruppen skal især rådgive Kommissionen om:
               
                           —
                        
                        
                           foranstaltninger, som har til formål at reducere den administrative byrde og forenkle den eksisterende lovgivning, i særdeleshed med fokus på små virksomheders behov
                        
                     
                           —
                        
                        
                           det rullende forenklingsprogram med fokus på retsakter, der har stort potentiale til at kunne reducere de administrative byrder
                        
                     
                           —
                        
                        
                           grundlaget for køreplaner, som vedrører potentielle administrative byrder, der især pålægges SMV og mikrovirksomheder, i forbindelse med anvendelsen af EU's lovgivning
                        
                     
                           —
                        
                        
                           foranstaltninger, der kan gennemføres på nationalt niveau for at hjælpe medlemsstater med at anvende EU-lovgivning, og som er vedtaget under programmet for reduktion af administrative byrder på den mindst byrdefulde måde
                        
                     
                           —
                        
                        
                           foranstaltninger, der kan gennemføres på nationalt niveau for at gøre forvaltningerne mere lydhør over for SMV'ers bekymringer og behov og nødvendigheden af vækst, når de anvender EU's lovgivning.
                        
                     Den skal endvidere hjælpe Kommissionen med at sikre, at Rådet og Parlamentet gør fremskridt i forbindelse med vedtagelse af forslag om forenkling og reduktion af administrative byrder.
               Gruppens mandat gælder indtil den 31. oktober 2014.«
            
         
               3)
            
            
               Artikel 3, stk. 1, affattes således:
               »1.   Kommissionen kan høre gruppen om ethvert spørgsmål vedrørende reduktion af unødvendige byrder for SMV, og især for mikrovirksomheder, i forbindelse med anvendelsen af EU's lovgivning og om det rullende forenklingsprogram.«
            
         
               4)
            
            
               I artikel 4 foretages følgende ændringer:
               
                           a)
                        
                        
                           Stk. 2, andet punktum, affattes således:
                           »Gruppens medlemmer udnævnes dernæst af generalsekretæren i samråd med formanden.«
                        
                     
                           b)
                        
                        
                           Stk. 3 affattes således:
                           »3.   Medlemmerne udnævnes personligt eller til at repræsentere en fælles interesse, der deles af interesserede parter, som har viden om reduktion af administrative byrder.«
                        
                     
                           c)
                        
                        
                           Stk. 4, første punktum, affattes således:
                           »Medlemmerne af gruppens mandatperiode forlænges til den 31. oktober 2014.«
                        
                     
                           d)
                        
                        
                           Stk. 5 affattes således:
                           »5.   Medlemmer, som ikke længere er i stand til at bidrage effektivt til gruppens arbejde, som træder tilbage, eller som ikke overholder bestemmelserne i denne artikels stk. 3 eller artikel 339 i traktaten om Den Europæiske Unions funktionsmåde, kan udskiftes i den resterende del af deres mandatperiode.«
                        
                     
                           e)
                        
                        
                           Stk. 6 affattes således:
                           »6.   Medlemmer, der er personligt udnævnt, handler uafhængigt og i offentlighedens interesse.
                           Medlemmer, der udnævnes til at repræsentere en fælles interesse, der deles af interesserede parter, repræsenterer ikke nogen personlige interesser.«
                        
                     
                           f)
                        
                        
                           Stk. 7 affattes således:
                           »7.   Navnene på de medlemmer, der er personligt udnævnt, og på de medlemmer, der er udnævnt til at repræsentere en fælles interesse, offentliggøres i registeret over Kommissionens ekspertgrupper og lignende instanser (i det følgende benævnt »registret«). Endvidere offentliggøres medlemmernes navne på webstedet for Europa-Kommissionens Generalsekretariat.«
                        
                     
                           g)
                        
                        
                           Følgende indsættes som stk. 8 efter stk. 7:
                           »8.   Indsamling, forvaltning og offentliggørelse af personoplysninger finder sted i overensstemmelse med forordning (EF) nr. 45/2001.«
                        
                     
         
               5)
            
            
               I artikel 5 foretages følgende ændringer:
               
                           a)
                        
                        
                           Stk. 3 affattes således:
                           »3.   Gruppens medlemmer og deres repræsentanter samt de indbudte eksperter og observatører skal overholde reglerne om behandling af fortrolige oplysninger, som følger af traktaterne og gennemførelsesbestemmelserne hertil, samt Kommissionens sikkerhedsforskrifter vedrørende beskyttelse af EU's klassificerede oplysninger i bilaget til Kommissionens afgørelse 2001/844/EF, EKSF, Euratom (4). Hvis de tilsidesætter disse forpligtelser, kan Kommissionen træffe alle passende foranstaltninger.
                        
                     
                           b)
                        
                        
                           Stk. 6 affattes således:
                           »6.   Kommissionen offentliggør alle relevante dokumenter om gruppens aktiviteter (såsom dagsordener, mødeprotokoller og deltagernes bidrag) enten direkte i registret eller via et link fra registret til et særligt websted, hvor disse oplysninger kan findes. Der skal være mulighed for undtagelse fra offentliggørelsen i tilfælde, hvor et dokuments udbredelse vil være til skade for beskyttelsen af en offentlig eller privat interesse, jf. artikel 4 i forordning (EF) nr. 1049/2001.«
                        
                     
         
               6)
            
            
               Artikel 7 affattes således:
               »Artikel 7
               Anvendelse
               Denne afgørelse anvendes indtil den 31. oktober 2014.«
            
         Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
   Den anvendes fra den 31. december 2012.
   
      Udfærdiget i Bruxelles, den 5. december 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 253 af 28.9.2007, s. 40.
   
      (2)  EUT C 223 af 18.8.2010, s. 6.
   
      (3)  KOM(2011) 803 — Mindskelse af de reguleringsmæssige byrder for SMV — Tilpasning af EU's regulering til mikrovirksomheders behov.
   
      (4)  Kommissionens afgørelse af 29. november 2001 om ændring af dens forretningsorden (EFT L 317 af 3.12.2001, s. 1).«